Zarastajuci necht
Dobrý večer kamaratovi zarastá necht na nohe na prste má cervene fľaky. Co by ste mu poradila? Vďaka.
Dobrý deň,
Ďakujeme za vašu otázku. Na zmiernenie zápalu a podráždenia v oblasti zarastajúceho nechtu je vhodné si prikladať vlažné obklady z repíka alebo harmančeka, ktoré zmiernia opuch a majú protizápalové účinky. Následne sa na postihnuté miesto aplikuje
masť s obsahom ichtamolu
, ktorý má protizápalový a mierne dezinfekčný účinok. Masť sa nanáša 2-3x denne v tenšej vrstve.
S problémom ohľadom zarastajúceho nechtu je potrebné sa obrátiť na odborníka v medicinálnej pedikúre, prípadne na chirurga.
Prajem pekný zvyšok dňa.
S pozdravom
Mgr. Tamara Jakúbeková